Aksum

Aksum eller Axum er en by i Tigrayprovinsen nord i Etiopia. Den  ligger ved Adoua-fjella. Byen var senter for kongeriket Aksum som oppstod rundt år 1. Riket var på sitt høydepunkt på 300-tallet, men gikk i oppløsning på 1100-tallet. Riket var den største maktfaktoren mellom østromerriket og Persia, og det ødela Meroë, som hadde vært et mektig rike i lang tid. Riket ble tidlig kristnet. Riket hadde kontrollen i området rundt Rødehavet frem til 900-tallet. Selv lenge etter at Aksum mistet sin rolle som faktisk politisk maktsentrum ble stedet brukt som gravplass for etiopiske keisere.

Byen er kjent for sine mange bygninger med storslåtte utsmykninger. Store obelisker, steler, kongegraver og ruiner av palass.

Dronningen av Saba skal ifølge legendene ha hersket i dette området.

Aksum har flyplass som ligger 5 km fra sentrum. Det er daglige flyforbindelser fra Addis Abeba.

Eksterne lenker 
 
 The Metropolitan Museum of Art: Timeline of art history
 Dagens Nyheter: Reisebrev fra Aksum

Byer i Etiopia
Verdensarven i Etiopia
Regionen Tigray